Diari Oficial de la Generalitat Valenciana


Sumari del DOGV 2186, del 17-01-1994 (1994/830271)

ACORD de 30 de desembre de 1993, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament d'Albalat dels Tarongers.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2186

Data del DOGV
:   17-01-1994

Secció del DOGV
:   ALTRES DISPOSICIONS

Número del document
:   1994/830271


Data del document
:   30-12-1993

Organisme emissor
:   Conselleria d'Administració Pública

Tipus de document
:   Acord

ACORD de 30 de desembre de 1993, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Albalat dels Tarongers. [94/0294]  
El Govern Valencià, en la reunió del dia 30 de desembre de 1993, adoptà l'acord següent:  
L'Ajuntament d'Albalat dels Tarongers, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de Ronda del Riu.  
Aquesta declaració d'urgent ocupació es justifica en el fet que l'obra esmentada estava inclosa en el Pla Provincial d'Obres i Serveis de la Diputació Provincial de València per a l'exercici 1992 i, per tant, una major demora en la seua execució pot suposar la pèrdua de la subvenció corresponent.  
Sotmès l'expedient a informació pública i practicades les notificacions individualitzades, alguns dels afectats van presentar al·legacions, les quals foren desestimades mitjançant l'acord plenari municipal de data 15 de gener de 1993.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Albalat dels Tarongers per a l'execució del projecte de Ronda del Riu.  
Llista de béns afectats  
Finca núm. 1. Parcel·la 170 del polígon 4. Rústica. Superfície total 1.431 m2. Propietat de la Sra. Eufrosina Orón Albiol. Adreça: c/ Guadalaviar, núm. 11, València. Afectació 630 m2. Límits: nord, zona urbana; sud, riu Palància; est, parcel·la 182, i oest, camí de Baix Sèquia. Règim: ple domini. Càrregues: lliure de càrregues, gravàmens i arrendataris. En propietat de la Sra. Eufrosina Orón Albiol. Adquirida per herència del seu pare el Sr. Francisco Orón Orón. Escripturada davant el notari Sr. Rogelio Varo Caballero a Sagunt, el 28 de desembre de 1950. Inscrita en el Registre de la Propietat en el tom 287, llibre 5 d'Albalat dels Tarongers, full 147, finca 593, inscripció 1a.  
Finca núm. 2. Parcel·la 182 del polígon 4. Rústica. Superfície total 394 m2. Propietat del Sr. Fermín Ramón Lafont. Adreça: c/ Sant Vicent núm. 35, Albalat dels Tarongers. Afectació 180 m2. Límits: nord, zona urbana; sud, riu Palància; est, parcel·la núm. 200, i oest, parcel·la núm. 170. Règim: ple domini. Càrregues: lliure de càrregues, gravàmens i arrendataris. En propietat del Sr. Fermín Ramón Lafont. Adquirida per herència. Escripturada davant el notari Sr. José Luis Domènech Alba, l'1 de febrer de 1977. Inscrita en el Registre de la Propietat de Sagunt en el tom 930, llibre 19 d'Albalat dels Tarongers, full 244, finca 2035, inscripció 1a.  
Finca núm. 3. Parcel·la 200 del polígon 4. Rústica. Superfície total: 1.462 m2. Propietat de la Sra. Ana Antoni Antoni. Adreça: pl. General Vives núm. 12, Albalat dels Tarongers. Afectació 630 m2. Límits: nord, zona urbana; sud, riu Palància; est, parcel·la núm. 201, i oest, parcel·la núm. 182. Règim: ple domini. Càrregues: lliure de càrregues, gravàmens i arrendataris. En propietat de la Sra. Ana Antoni Antoni. Adquirida per compra, segons es desprén de l'escriptura de compra-venda atorgada davant el notari el Sr. Roberto Velasco Alonso, el 14 de gener de 1976. Inscrita en el Registre de la Propietat de Sagunt en el tom 1062, llibre 22 d'Albalat dels Tarongers, full 157, finca 2243, inscripció 1a.  
Finca núm. 4. Parcel·la 201 del polígon 4. Rústica. Superfície total: 683 m2. Propietat del Sr. Manuel Garriga Bonet. Adreça: c/ Major núm. 35, Albalat dels Tarongers. Afectació 300 m2. Límits: nord, zona urbana; sud, riu Palància; est, parcel·la 202, i oest, parcel·la 200. Règim: ple domini. Càrregues: lliure de càrregues, gravàmens i arrendataris. En propietat del Sr. Manuel Garriga Bonet, adquirida per compra, segons es desprén de l'escriptura de compra-venda, atorgada davant el notari Sr. Julio Vázquez Velasco, el 22 de juliol de 1980. Inscrita en el Registre de la Propietat de Sagunt, tom 1454, llibre 33 d'Albalat dels Tarongers, full 56, finca 3119, inscripció 1a.  
Finca núm. 5. Parcel·la 202 del polígon 4. Rústica. Superfície total: 267 m2. Propietat del Sr. Vicente Alfonso Esteve. Adreça: pl. de De dalt núm. 11, Albalat dels Tarongers. Afectació: 105 m2. Límits: nord, zona urbana; sud, riu Palància; est, parcel·la 203; oest, parcel·la 201. Règim: ple domini. Càrregues: lliure de càrregues, gravàmens i arrendataris. En propietat del Sr. Vicente Alfonso Esteve, segons es desprén de la cèdula de propietat de l'impost de béns immobles de naturalesa rústica. Adquirida per herència. Pendent d'escripturar.   
Finca núm. 6. Parcel·la 203 del polígon 4. Rústica. Superfície total: 1.827 m2. Propietat de la Sra. Rosa Salvador Cabo. Adreça: c/ Ponera núm. 7, Petrés. Afectació: 960 m2. Límits: nord, zona urbana; sud, riu Palància; est, parcel·la núm. 204, i oest, parcel·la 202. Règim: ple domini. Càrregues: lliure de càrregues, gravàmens i arrendataris. En propietat de la Sra. Rosa Salvador Cabo. Adquirida per herència. Escripturada davant el notari Sr. Roberto Górriz Ruiz el dia 31 de gener de 1984. Inscrita en el Registre de la Propietat de Sagunt en el tom 287, llibres d'Albalat dels Tarongers, full 118, finca 578, inscripció 2a.  
Finca núm. 7. Parcel·la 204 del polígon 4. Rústica. Superfície total: 2.544 m2. Propietat de la Sra. Teresa Salvador Cabo. Adreça: c/ Major, núm. 5, Albalat dels Tarongers. Afectació: 870 m2. Límits: nord, zona urbana; sud, riu Palància; est, av. Manuel Moltó, i oest, parcel·la 203. Règim: ple domini. Càrregues: lliure de càrregues, gravàmens i arrendataris. En propietat de la Sra. Teresa Salvador Cabo adquirida per herència. Escripturada davant del notari Sr. Roberto Górriz Ruiz el dia 31 de gener de 1984. Inscrita en el Registre de la Propietat de Sagunt en el tom 287, llibre 5 d'Albalat dels Tarongers, full 102, finca 570, inscripció 1a.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Albalat dels Tarongers al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 30 de desembre de 1993  
El conseller secretari del Govern Valencià,  
LUIS BERENGUER FUSTER